_:n6bbbb64f33104729b133db57fc8b65e9xb0
<http://schema.org/articleBody>
"Hrvači Vindije&nbsp;osvojili su momčadski naslov prvaka Hrvatske, piše&nbsp;na službenoj stranici HHS-a.\n\nVaraždinci su u posljednjem, 5. kolu ovogodišnje Premijer Hrvatske Hrvačke Lige&nbsp;ugostili momčad HK Sesvetski Kraljevec, direktnog konkurenta za naslov.U napetom i neizvjesnom susretu, konačan rezultat po kategorijama bio je 5:5 u pobjedama, no sukladno propozicijama Lige, zbog bolje razlike&nbsp;penalizacijskih bodova (Vindija je bila bolja - 24:20) pobjeda je pripala domaćinu.\n\nTom su pobjedom Varaždinci osigurali naslov hrvatskog prvaka, što su u ovim ograničenim uvjetima proslavili&nbsp;nažalost bez prisutnosti gledatelja i navijača, ali svejedno je pao pobjednički pjenušac na strunjači nakon meča.\n\nOno što je posebno vrijedno je činjenica da je&nbsp; Vindija osvojila ovaj naslov isključivo oslanjajući se isključivo na&nbsp;domaće snage, odnosno svi hrvači koji su sudjelovali u ovom uspjehu potekli su iz samog kluba, bez ikakvih pojačanja sa strane.\n\nVaraždinski gradonačelnik Ivan Čehok primio je u Gradskoj vijećnici hrvače Vindije te im je uz čestitku uručio i novčanu nagradu od&nbsp;deset tisuća kuna koju će varaždinski klub donirati Hrvačkom klubu Petrinja čija je dvorana pretrpjela oštećenja u potresu.\n\n- Možda smo malo grubi, borilački i mali sport ali smo prije svega sportaši velikog srca i našu novčanu nagradu&nbsp;odlučili&nbsp;smo donirati Hrvačkom klubu Petrinja, čija je dvorana pretrpjela oštećenja u potresu. Hrvači Petrinje uvijek su nam rivali u nastojanju da osvojimo naslov državnog prvaka, ali dok treba pomoć jedni drugima uvijek uskačemo - naglasio je kapetan momčadi Vindije Ivan Ratković, pišu&nbsp;Varaždinske vijesti.\n\nFoto: Hrvatski hrvački savez\nVaraždinski gradonačelnik Ivan Čehok primio je u Gradskoj vijećnici hrvače Vindije te im je uz čestitku uručio i novčanu nagradu od deset tisuća kuna koju će varaždinski klub donirati Hrvačkom klubu Petrinja čija je dvorana pretrpjela oštećenja u potresu"
<https://www.croring.com/hrvanje/hrvaci-vindije-novi-hrvatski-prvaci-nagradu-donirali-kolegama-iz-petrinje/>